ວັນທີ 10 ພຶດສະພາ, ຢູ່ກະຊວງແຮງງານທະຫານເສຍອົງຄະ ແລະ ສັງຄົມ, ທ່ານ ເລວັນແທັງ ຮອງລັດຖະມົນຕີ ໄດ້ມີການພົບປະ ແລະ ເຮັດວຽກກັບຄະນະປະຕິບັດງານຂອງສະຖານທູດ ສ.ເກົາຫຼີ ປະຈຳ ຫວຽດນາມ ໂດຍທ່ານ ເອກອັກຄະລັດຖະທູດ Park Noh-wan ເປັນຫົວໜ້າຄະນະ.
ຕາມເວັບໄຊ Molisa.gov.vn, ຢູ່ ການຕ້ອນຮັບ, ທ່ານເອກອັກຄະລັດຖະທູດ Park Noh-Wan ໄດ້ແຈ້ງໃຫ້ຊາບວ່າ ປັດຈຸບັນ ມີແຮງງານຫວຽດນາມ ໄປຍັງ ສ.ເກົາຫຼີ ຫຼາຍຄົນມີເວລາຕາມສັນຍາ ແລະ ກົງກັນຂ້າມ, ສ.ເກົາຫຼີ ກໍ່ມີຫຼາຍຄົນມາ ຫວຽດນາມ ເພື່ອເຮັດວຽກ ແລະ ປະຕິບັດງານ.
ທ່ານເອກອັກຄະລັດຖະທູດ ມີຄວາມຫວັງວ່າ, ກະຊວງແຮງງານ, ທະຫານເສຍອົງຄະ ແລະ ສັງຄົມ ຈະມີຄຳຊີ້ນຳ ແລະ ແນະນຳຢ່າງລະອຽດ ກ່ຽວກັບການນຳແຮງງານ ຫວຽດນາມ ໄປເຮັດວຽກຕາມໄລຍະເວລາ ຢູ່ ສ.ເກົາຫຼີ, ພິຈາລະນາລົງນາມສັນຍາການອອກແຮງງານໃນວັນພັກ ລະຫວ່າງ ຫວຽດນາມ - ສ.ເກົາຫຼີ ເພື່ອປະກອບສ່ວນເຂົ້າການພົບພັນແລກປ່ຽນວັດທະນະທຳ, ສ້າງພື້ນຖານແບບຍືນຍົງ ລະຫວ່າງ ຫວຽດນາມ ແລະ ສ.ເກົາຫຼີ.
ໂດຍມຸ່ງໄປເຖິງການສະເຫຼີມສະຫຼອງ 30 ປີແຫ່ງວັນສ້າງຕັ້ງການພົວພັນທາງການທູດ ລະຫວ່າງ ຫວຽດນາມ - ສ.ເກົາຫຼີ, ທ່ານເອກອັກຄະລັດຖະທູດມີຄວາມຫວັງວ່າ ໃນໄລຍະຈະມາເຖິງ ສອງປະເທດຈະຜັນຂະຫຍາຍບັນດາການເຄື່ອນໄຫວແທດຈິງ ຄື ລົງນາມຕໍ່ເວລາປະຕິບັດບົດບັນທຶກຊ່ວຍຈຳກ່ຽວກັບການຮ່ວມມືແຮງງານເຮັດວຽກລະຫວ່າງ ສ.ເກົາຫຼີ ແລະ ຫວຽດນາມ, ລົງນາມສົນທິສັນຍາກ່ຽວກັບປະກັນໄພສັງຄົມ.
ທີ່ການຕ້ອນຮັບ, ທ່ານຮອງລັດຖະມົນຕີ ເລວັນແທັງ ໃຫ້ຮູ້ວ່າ: ສ.ເກົາຫຼີ ແມ່ນໜຶ່ງໃນບັນດາຄູ່ຮ່ວມມືສະໜີດສະໜົມທີ່ສຸດຂອງ ຫວຽດນາມ, ວຽກງານການພົວພັນລະຫວ່າງສອງປະເທດບັນລຸໄດ້ບັນດາຜົນງານໃນຫຼາຍດ້ານກ່ຽວກັບການເມືອງ, ເສດຖະກິດ, ວັດທະນະທຳ - ສັງຄົມ.
ທ່ານເລວັນແທັງ ຮອງລັດຖະມົນຕີ ໄດ້ສະແດງຄວາມຂອບອົກຂອບໃຈຕໍ່ຄວາມເອົາໃຈໃສ່ຂອງ ສ.ເກົາຫຼີ ສຳລັບບັນດາຂົງເຂດແຮງງານ, ເຮັດວຽກຂອງ ຫວຽດນາມ. ທ່ານຮອງລັດຖະມົນຕີຢັ້ງຢືນວ່າ, ໂລກລະບາດໂຄວິດ - 19 ໄດ້ກໍ່ຜົນກະທົບຢ່າງຮ້າຍແຮງຕໍ່ການໄປມາລະຫວ່າງສອງປະເທດ ຫວຽດນາມ - ສ.ເກົາຫຼີ, ເຖິງຢ່າງໃດກໍ່ຕາມສິ່ງນີ້ບໍ່ກໍ່ຜົນສະທ້ອນຕໍ່ການພົວພັນອັນດີງາມລະຫວ່າງສອງປະເທດ.
ບຸນຄົງ